
Извлечение от Правила за подбор при мобилност на държавни служители по чл. 81а от ЗДСл в Министерството на образованието и науката и регионалните управления на образованието, утвърдени със Заповед № РД09-3159/ 20.12.2019 г., изменени и допълнени със Заповед № РД09-548/ 28.02.2020 г. на министъра на образованието и науката

РАЗДЕЛ В
КРИТЕРИИ ЗА ИЗВЪРШВАНЕ НА ПОДБОРА 
Подборът се извършва съгласно критерии, определени в зависимост от характера на служебните задължения и степента на професионалната подготовка на държавните служители: 
· Висши държавни служители

· Служители, заемащи ръководни длъжности

· Служители, заемащи експертни длъжности с аналитични и/или контролни функции

II. СЛУЖИТЕЛИ, ЗАЕМАЩИ РЪКОВОДНИ ДЛЪЖНОСТИ
1. Управленска компетентност - Планиране, организиране, координиране и контрол на дейността на звеното за осигуряване изпълнението на индивидуалните и организационните цели; 

2. Работа в екип - Мотивиране и развиване на служителите за постигане на значими индивидуални и организационни цели, включително управление и участие в екипи, които работят в сътрудничество за постигане на обща цел;
3. Ориентация към резултати - Постигане на високи резултати в съответствие с поставените цели и изисквания; 
4. Комуникативна компетентност - Убедително представяне на позиции и аргументи за постигане на съгласие между различни страни. Ефективен обмен на информация и ясно изразяване;

5. Професионална компетентност - Професионални знания и умения, които са необходими за успешно изпълнение на длъжността, в това число преминали обучения, специализации, квалификационни курсове относими към изпълнението на длъжността през последните три години. Познаване и прилагане на стратегически и програмни документи за определяне на приоритети от функционалната компетентност на администрацията/административното звено.

